艾入扩烈修宫

艾入扩烈修宫(西文：Monasterio y Sitio de El Escorial en Madrid）是伊比利亚半岛高头一座邪气有名个宫殿。迭个宫殿，立在乃朝西班牙首都马德里个西北方向，离开城市中心三十几公里。是16世纪西班牙有名个费利佩二世修造个。讲起来，迭个宫殿本身功能邪气复杂，宫殿当中是一个大型修道院，两边是君主宫殿，还担当摆放西班牙历朝历代君王灵柩个作用。乃朝，此地已经列为世界文化遗产，成为西班牙宫殿建筑个代表之一。

分类:宫殿
分类:西班牙